CNN 


FINANSMINISTERIET 


22. november 2012 
N otat (revideret 20. maj 2014) 





Finansministeriets beregning af gab og strukturelle niveauer 


Vurdering af outputgabet (forskellen mellem faktisk og potentiel produktion) og de strukturelle 
niveauer for ledighed og arbejdsstyrke er centrale i vurderingen af kapacitetspresset i økonomi og 
dermed vigtige størrelser i planlægningen af finanspolitikken. Konjunkturgabene anvendes blandt 
andet som et input i beregningen af strukturel saldo. 


Finansministeriets beregninger er baseret på en række statistiske modeller med sigte på at opnå 
pålidelige og robuste skøn for outputgab mv. Metoderne er indrettet, så det beregnede ledighedsgab 
(forskellen mellem faktisk og strukturel nettoledighed) indgår som input og derved som rettesnor i 
beregningen af outputgabet. Samtidig sigter metoderne efter at rense for støj i de makrookonomi- 
ske serier, således at skønnet for outputgabet i mindre grad påvirkes at pludselige udsving i data. 
Det vurderes at være særligt relevant for en lille økonomi som den danske, hvor eksempelvis 
BNP kan svinge relativt meget fra kvartal til kvartal, og beskæftigelsestal af og til revideres be- 
tragteligt. 


Sammenlignet med skønnene fra EU, OECD og DØRS er Finansministeriets skøn for out- 
putgabet betydeligt mere robuste over tid. Det afspejler blandt andet, at skønnene er mindre føl- 
somme og vevideres mindre, når data for efterfølgende perioder bliver kendt. Det styrker anvende- 
ligheden af Finansministeriet skøn for outputgabet som grundlag for finanspolitikken. Robusthe- 
den af gabene bidrager til øget sikkerhed i skønnet for strukturel saldo. 


Notatet er revideret d. 20. maj 2014. Revisionen vedrører alene præcisering og opdateringer af 
metodebeskrivelsen. De viste skøn for konjunkturgabene er fortsat baseret på Økonomisk Rede- 
gørelse, august 2012. For opdaterede skøn henvises til seneste offentliggjorte Økonomisk Redego- 
relse. 


Indledning 

For at kunne vurdere konjunktursituationen og kapacitetspresset i økonomien er 
det centralt at have et kvantitativt mål for, hvor langt eksempelvis ledigheden eller 
produktion befinder sig fra deres strukturelle niveauer — dvs. de niveauer som sva- 
rer til en ”normal” konjunktursituation. Afvigelsen fra det strukturelle niveau af- 
spejler konjunkturkomponenten og benævnes ofte ”konjunkturgab”. 


Beregningen af konjunkturgab og strukturelle niveauer for centrale makroøkono- 
miske størrelser udgør en grundsten i Finansministeriets løbende vurdering af 
konjunkturerne og planlægningen af finanspolitikken. Konjunkturgabene er blandt 
andet et centralt input i beregningen af strukturel saldo og finanspolitisk holdbar- 
hed. 


Finansministeriets vurdering af kapacitetspresset i økonomien bygger ud over 
konjunkturgabene på en bred vifte af mål, herunder blandt andet lønudviklingen, 


kerneinflationen og indikatorer for produktionsbegrænsende faktorer i erhverve- 
ne. 


Struktur- og konjunkturelementet i økonomiske serier (eks. BNP/BVT og ledig- 
hed) kan i sagens natur ikke observeres direkte, men må estimeres på basis af 
økonomiske sammenhænge eller på anden måde fastlægges ud fra data. Der findes 
en række metoder til sådan dekomponering af økonomiske serier i struktur- og 
konjunkturbidrag. 


I de mere simple metoder beror dekomponeringen på udglatningsprincipper, som 
fx glidende gennemsnit eller HP-filteret'. Økonometriske metoder, som eksem- 
pelvis Kalman-filteret, der anvendes af Finansministeriet, tillader en estimation, 
der i højere grad beror på økonomisk teori og sammenhænge med andre variable”. 


Metoder baseret på tilstandsmodeller estimerest med Kalman-filteret vurderes at 
have en række fordele: 


e Metoden er generelt mindre følsom over for endepunktsproblemer end fx 
HP-filteret, og dermed er skønnene for gabene mere robuste over tid. 

e Metoden tillader, at information om økonomiske sammenhænge inddrages i 
beregningen. Dermed har skønnene en klarere økonomisk fortolkning, lige- 
som endepunktsproblemerne yderligere kan reduceres. 

e Egenskaber for både struktur- og konjunkturkomponent estimeres i højere 
grad ud fra data — i stedet for via håndholdte forudsætninger. 

e Mulighed for at rense for støj ide makroøkonomiske tidsserier, fx i kvartalsvi- 
se nationalregnskabsdata. 


Det samlede billede af kapacitetspresset og hvor langt økonomien er væk fra en 
”normal konjunktursituation” belyses ofte med outputgabet. Outputgabet er defi- 
neret som den procentvise afvigelse mellem faktisk BVT og potentiel BVT (i nog- 
le danske sammenhænge også kaldet strukturelt BVT). Potentiel BVT er et mål for 
det underliggende/langsigtede produktionspotentiale baseret på økonomiens pro- 
duktionsfaktorer, herunder arbejdskraft, demografi, kapitalapparat og teknologi. 


Finansministeriets beregning af outputgabet tager udgangspunkt i produktions- 
funktionstilgangen, som også på overordnet niveau anvendes af OECD og EU. 
Her bestemmes væksten i potentiel produktion ud fra udviklingen i kapitalapparat, 
den strukturelle udvikling i beskæftigelsen samt de produktionsfremskridt som 
kan henføres til teknologi mv. 





1 HP-filteret (efter Robert Hodrick og Edward C. Prescott) er et matematisk værktøj til at udskille en cyklisk komponent i 
en tidsserie og opnå en mere udglattet repræsentation af tidsserien (uden at inddrage information fra andre økonomiske va- 
riable). Den udglattede serie bestemmes i højere grad af langsigtede end kortsigtede faktorer. HP-filteret anvendes bl.a. i de- 
le af i fx DØR's og EU's beregning af outputgab. 

2 I Finansministeriets beregning opsplitter Kalman-filteret tidsserier i trend, konjunktur og støj. Især støj-elementet er af be- 
tydning i dansk sammenhæng pga. forholdsvist store udsving i kvartalsvist BNP/BVT. Det er fx HP-filteret ikke i stand til 
at udskille fra outputgabet. Derudover har Kalman-filtreringen den fordel, at det er muligt at estimere variansen (ud fra da- 
ta) på de underliggende (strukturelle) niveauer — og derigennem opnå et mål for usikkerheden på skønnet. I nogle tilfælde — 
med sigte på at få fortolkelige resultater — kan det dog være nødvendigt at sætte visse bindinger på varianserne i de opstille- 
de modeller. DØR og EU anvender Kalman-filteret i beregningen af strukturel ledighed. 

Der skelnes i Finansministeriets beregning ikke direkte mellem outputgab i brut- 
tonationalproduktet (BNP) og bruttoværditilvæksten (BVT) ”, Outputgabet bereg- 
nes således på baggrund af BVT, men anvendes aktuelt også for BNP. I princip- 
pet bør der være forskel mellem outputgab beregnet på BVT og BNP, idet der er 
tegn på konjunkturbetingede udsving i forholdet mellem markeds- og basispriser, 
således at BNP-gabet ofte er lidt større (numerisk) end BVT-gabet. 


Hensigten med outputgabet er blandt andet at vurdere inflationspresset ved den 
aktuelle produktionskapacitet, og der skelnes derfor ikke mellem det faktiske kapi- 
talapparat og det ”potentielle” kapitalapparat'. Herfra følger (se appendiks) at, 
outputgabet bestemmes ud fra et produktivitetsgab, målt ved konjunkturgabet i 
totalfaktorproduktiviteten (det såkaldte TFP-gab)”, samt et beskæftigelsesgab 
(hvor & er lønkvoten): 


Beskæftigelsesgab 


Outputgab = produktivitetsgab + æ(arbejdsstyrkegab — ledighedsgab) 


Beskæftigelsesgabet er beregnet med udgangspunkt i arbejdsstyrken og ledigheden 
målt i antal personer. I det omfang, der er konjunkturvariation i arbejdstiden per 
beskæftiget, vil dette opfanges i TFP-gabet. 


Outputgabet er fx estimeret til ca. 3 pct. i 2007, hvor der var et betydeligt pres på 
dansk økonomi, jf. figur 1. Tilsvarende lå BNP ca. 3 pct. under det skønnede struk- 
turelle niveau i 2009. 


Empirisk gælder, at produktionen typisk reagerer hurtigere på konjunkturudsving 

end beskæftigelsen. Modellerne opfylder dette ”stylized fact”, hvilket afspejles i, at 
outputgabet ”leader” beskæftigelsesgabet. Det indebærer, at outputgabet i starten 

af en høj/lavkonjunktur primært afspejler TFP-gabet, mens det senere i forløbet i 
højere grad udgøres af beskæftigelsesgabet. 


Beskæftigelsesgabet kan opdeles i et ledighedsgab og et arbejdsstyrkegab, og efter 
tilbageslaget under finanskrisen skyldes beskæftigelsesgabet især et gab i arbejds- 
styrken, jf. figur 2. Ledighedsgabet er her målt ved nettoledighedsgabet og arbejds- 
styrken ved beskæftigelsen plus nettoledigheden. En del af arbejdsstyrkegabet må- 
ler således flere aktiverede personer uden for arbejdsstyrken end normalt, dvs. 
personer, som indgår i bruttoledigheden. 





3 Det er outputgabet for BVT, der indgår i beregningen af konjunkturbidraget i den strukturelle saldo, jf Arbejdspapir nr. 
17/2005 (www.fm.dk). 

4 Fx vil kapitalapparatet efter nogle år med lavkonjunktur (og lave investeringer) være lavere end hvis investeringsniveauet 
havde været ”normalt”. Og omvendt efter nogle år med højkonjunktur. Man kunne da definere det ”potentielle” kapitalap- 
parat ud fra en antaget normal profil for investeringerne eller det strukturelle K/L forhold. Outputgabet vil da ikke måle 
det aktuelle kapacitetspres, men i stedet gabet i forhold til den kapacitet, der ”kunne have været”. En sådan tilgang ville dog 
indebære øget usikkerhed i beregningen samt øge risikoen for fejl — især ved større strukturelle skift i økonomien. 

5 Totalfaktorproduktiviteten er et mål for den velstandsvækst, som kapital og arbejdskraft ikke kan forklare og tolkes typisk 
som den langsigtede teknologiske udvikling, organisatoriske fremskridt mv. Totalfaktorproduktiviteten er uafhængig af ka- 
pitalapparatet. 

Figur 1 Figur 2 
Outputgab — bidrag fra totalfaktorproduktivitet og Beskæftigelsesgab — bidrag fra nettoledighed og 
beskæftigelse arbejdsstyrke 

Kilde: Egne beregninger. 


Beskæftigelses- og outputgabet er begge mål for konjunktursituationen i økono- 
mien og danner blandt andet grundlag for konjunkturrensning af den faktiske of- 
fentlige saldo til beregning af den strukturelle offentlige saldo. 


Metoden består af et system af tre separate modeller, som estimeres sekventielt. 
Først estimeres (1) den strukturelle ledighed og det tilhørende ledighedsgab på 
baggtund af indikatorer for presset på arbejdsmarkedet. Dernæst estimeres (2) den 
strukturelle arbejdsstyrke og arbejdsstyrkegabet, hvorved beskæftigelsesgabet 
fremkommer. Endelig estimeres (3) outputgabet på baggrund af resultater fra de 
to første modeller. 


I det følgende gennemgås først beregningen af ledighedsgabet, dernæst arbejds- 
styrkegabet og slutteligt outputgabet. 


Strukturel ledighed og ledighedsgab 

Finansministeriets estimering af ledighedsgabet — forskellen mellem faktisk og 
strukturel nettoledighed — bygger på en økonomisk model med den forventnings- 
udvidede Phillibskurve som det bærende grundlag. Det ligger grundlæggende på 
linje med den tilgang som anvendes i EU, OECD og DØRS‘. 


Ledighedsgabet beskriver presset på arbejdsmarkedet og fortolkes typisk som et 
mål for det inflationsskabende pres, der kommer fra arbejdsmarkedet. Strukturle- 
digheden er dermed det ledighedsniveau, som er foreneligt med en stabil pris- og 
lønudvikling på nogle års sigt. 


Den beregnede strukturledighed er faldet markant igennem 1990'erne og vurderes 
nu til ca. 3⁄4 pct. af arbejdsstyrken, jf. figur 3. Det tilhørende ledighedsgab bekræf- 





6 Finansministeriet, EU og DØRS anvender reallønnen som venstreside-variabel i Philipskurven, mens OECD anvender 
forbrugerprisinflationen. 

ter, at presset på arbejdsmarkedet under højkonjunkturen 2007-08 var betydeligt 
med markant lønpres, 77. figur 4. Tilsvarende er det efterfølgende positive ledig- 
hedsgab sammenfaldende med, at lønpresset er aftaget væsentligt. Den beregnede 
strukturledighed er behæftet med usikkerhed, som anslås i størrelsesordenen £ 3⁄4 
pct.-point (angivet i figur 3 som et 95 pct. konfidensinterval). 


I prognoseårene forudsættes den strukturelle nettoledighed som udgangspunkt 
uændret, korrigeret for beregnede reformvirkninger. Således er der eksempelvis 
forudsat en reduktion af den strukturelle ledighed i 2013 som følge af dagpengere- 
formen fra 2010. 





Figur 3 Figur 4 
Faktisk og strukturel nettoledighed Nettoledighedsgab og lønstigningstakt 

Anm.: De stiplede linjer i figur 4 angiver den skønnet for lønstigningstakten for 2012 og 2013 i Økonomisk Rede- 
gørelse, august 2012. 
Kilde: DA, Danmarks Statistik og egne beregninger. 


Beregningen er baseret på ledigheden, pris- og lønudviklingen samt Danmarks 
Statistiks indikator for kapacitetsudnyttelsen i industrien. Det er data, som ikke re- 
videres efterfølgende, og som er tilgængeligt relativt hurtigt efter periodens afslut- 
ning. Det bidrager til, at ledighedsgabet er en relativt stabil og pålidelig indikator 
for det umiddelbare pres på arbejdsmarkedet. 


Af samme grund er ledighedsgabet et centralt element i Finansministeriets bereg- 
ning af de øvrige gab og fungerer som indikator for arbejdsstyrkegabet og output- 
gabet i de øvrige modeller. 


Modellen estimeres med udgangspunkt i en såkaldt tilstandsmodel, hvor struktur- 
ledigheden og ledighedsgabet er de uobserverede tilstande. Modellens parametre 


og de uobserverede tilstande estimeres med Kalman-filteret. 


Modellen er bygget op omkring den forventningsudvidede Phillipskurve, hvor ud- 
viklingen i reallønnen bestemmes af ledighedsgabet: 


Aw, — Ap, =% +a(Ap% —Ap,)+ Bu: tE, 

Hvor Aw — Ap et reallønstigningstakten, u° er ledighedsgabet og Ap"-Ap er forskel- 
len mellem forventet og faktisk inflation. Ovenstående er en forsimpling af den 
fulde lønligning, som fremgår af appendiks. 


Ledighedsgabet antages at følge en anden ordens autoregressiv tidsserieproces 
(AR(2)-proces). Specifikationen sikrer (for udvalgte parameterværdier), at ledig- 
hedsgabet følger stabile cykliske svingninger. 


wd € E 
U; = AU; +AU; +ÅAcyCU, a +E, 


I estimationen indgår desuden Danmarks Statistiks spørgeskemabaserede mål for 
kapacitetsudnyttelsen i industrien, CU. Bevægelser i kapacitetsudnyttelsen funge- 
rer således som ledende indikator for ændringer i ledighedsgabet. Indikatoren for 
kapacitetsudnyttelsen styrker robustheden af det estimerede ledighedsgab. 


Det skal ses i sammenhæng med, at reallønsstigningstakten i visse perioder ikke er 
en sætlig præcis indikator for presset på arbejdsmarkedet, jf. Jeur >. Det skyldes 
først og fremmest, at perioder med fx høje energi- og fødevareprisstigninger kan 
dæmpe reallønsstigningen, uden at det afspejler mindre pres på arbejdsmarkedet 
(og omvendt). Desuden kan flerårige overenskomster betyde, at løneffekten af 
ændringer på arbejdsmarkedet forsinkes. Det er derfor vigtigt at inddrage andre 
variable og korrigere for midlertidige prisudsving, som ellers risikerer at skygge for 
det ”signal” reallønnen sender om presset på arbejdsmarkedet. 





Figur 5 Figur 6 
Realløn som indikator for ledighedsgabet Kapacitetsudnyttelsen som indikator for ledig- 
hedsgabet 
Pct. (å/å) Pet Pct. afvigelse fra hist. gns. Pet 

Anm.: Reallønnen i figur 5 er beregnet lønstigningstakten fratrukket det anvendte mål for den forventede inflati- 
onstakten (svarende til den faktiske inflation udglattet med HP-filteret). De mørkegrå felter viser de perio- 
der, hvor indikatoren (reallønsstigningstakten i figur 5 og kapacitetsudnyttelsen i figur 6) ligger i den ne- 
derst kvartil og dermed peger på et positivt ledighedsgab. De lysegrå felter viser de perioder, hvor indikato- 
ren ligger i den øverste kvartil og dermed peger på et negativt ledighedsgab. 

Kilde: Danmarks Statistik, DA og egne beregninger. 


Indikatoren for kapacitetsudnyttelsen hjælper således med til at identificere perio- 
der med positivt og negativt ledighedsgab og er ikke mindst en pålidelig indikator i 


forhold til at udpege vendepunkter i ledighedsgabet, jf. figur 6. Samtidig vil sam- 
menfald af de to indikatorer som under højkonjunkturen i 2008 og det efterføl- 
gende tilbageslag bidrage til at mindske usikkerheden på estimatet for ledigheds- 
gabet. 


Danmarks Statistik overgik i 2010 til at benytte bruttoledigheden som det centrale 
ledighedsbegreb, og i de Økonomiske Redegørelser er fokus i vurdering af presset 
på arbejdsmarkedet også skiftet over mod bruttoledigheden. Det afspejler blandt 
andet, at aktiveringsomfanget steg kraftigt under det økonomiske tilbageslag, og at 
nettoledigheden derfor undervurderer omfanget af ledige ressourcer på arbejds- 
markedet. 


Finansministeriet beregner således et bruttoledighedsgab efter tilsvarende princip- 
per. Den strukturelle bruttoledighed er vurderet til omkring 4 pct. af arbejdsstyr- 
ken og bruttoledighedsgabet til 13⁄4 pct.-point”. Bruttoledighedsgabet vil generelt 
være større end nettoledighedsgabet, fordi det også inkluderer konjunkturudsving 
i antal personet i aktivering. 


Strukturel arbejdsstyrke og beskæftigelse 

Arbejdsstyrkegabet afspejler udsving i arbejdsstyrken, der følger af konjunkturer- 
ne. Det er primært i de yngre aldersgrupper, der er konjunkturbetingede udsving i 
erhvervsdeltagelsen — fx fordi flere vælger uddannelse, når jobmulighederne er 
mindre gode, og særligt, at der er færre studerende, der har job ved siden af studi- 
erne (og omvendt i perioder med særligt gode jobmuligheder). 


Beregningen af konjunkturgabet for arbejdsstyrken tager udgangspunkt i den så- 
kaldte ”discouraged worker” effekt — dvs. at arbejdsudbuddet afhænger af jobmu- 
lighederne. 


Det strukturelle niveau for arbejdsstyrken (målt ved erhvervsfrekvensen for de 15- 
64-årige) bestemmes ligesom strukturledigheden med udgangspunkt i en tilstands- 
model. Modellen er specificeret som en samlet model for hele arbejdsstyrken, men 
inkorporerer konjunkturgab for en række udvalgte grupper uden for arbejdsstyr- 
ken, der vurderes at have et konjunkturfølsomt arbejdsudbud. Det gælder kon- 
junkturgabet i aktiverede og studerende. Derudover indeholder modellen en hjæl- 
pevariabel, som opfanger strukturelle bevægelser ind og ud af arbejdsstyrken. I 
modellen anvendes ledighedsgabet og ændringen i beskæftigelsesfrekvensen som 
indikatorer for jobmulighederne og konjunktursituationen, jf. appendiks. 


Den strukturelle arbejdsstyrke har siden midten af 1990'erne generelt været sti- 
gende”, jf. figur 7. Sammen med en faldende strukturledighed har det betydet en 
kraftig stigning i den strukturelle beskæftigelse, jf. figur 8. 


7 Finansministeriet arbejder på en fuld overgang til bruttoledighedsgabet med tilhørende definition af arbejdsstyrken. 

8 Den strukturelle arbejdsstyrke er her opgjort inkl. grænsearbejdere, som også indgår i nationalregnskabsbeskæftigelsen. 
Det sikrer, at en stigning i antallet af beskæftigede grænsearbejdere ikke tælles som en udvidelse af et positivt beskæftigel- 
sesgab (eller en indsnævring af et negativt beskæftigelsesgab). Den relativt kraftige stigning i antallet af grænsearbejdere 
igennem 00'erne har dermed bidraget til en tilsvarende stigning i den strukturelle beskæftigelse. 

Figur 7 Figur 8 
Faktisk og strukturel arbejdsstyrke Faktisk og strukturel beskæftigelse 

Kilde: Danmarks Statistik og egne beregninger. 


Igennem højkonjunkturen frem mod 2008 og det efterfølgende økonomiske tilba- 
geslag har der været betydelige konjunkturmæssige udsving i arbejdsstyrken. De 
store udsving afspejler ikke mindst stor variation i de yngre aldersgruppers til- 
knytning til arbejdsmarkedet, herunder navnlig studerende, aktiverede og kontant- 
hjælpsmodtagere uden for arbejdsstyrken. 


I prognoseårene er udviklingen i den strukturelle arbejdsstyrke bestemt af befolk- 
ningsregnskabets arbejdsstyrkefremskrivning samt de skøn for antal overførsels- 
modtagere, som indgår i Økonomisk Redegørelse. 


Outputgab og strukturel BVT 

Finansministeriets beregning af outputgabet tager som nævnt udgangspunkt i 
produktionsfunktionstilgangen, hvor væksten i potentielt BVT bestemmes ud fra 
udviklingen i kapitalapparat, teknologi samt den strukturelle udvikling i beskæfti- 
gelsen. I beregningen forudsættes det, at det faktiske kapitalapparat er strukturelt, 
således at outputgabet bestemmes ud fra et TFP-gab og et beskæftigelsesgab (se 
appendiks): 


yi =f +alle; -u;) 


Hvor y° er outputgabet, f er TFP-gabet, e° er arbejdsstyrkegabet og u° er ledig- 
hedsgabet. Beskæftigelsesgabet tages for givet i estimationen af outputgabet. Der- 
udover indgår indikatoren for kapacitetsudnyttelsen i industrien i modelligningen 
for TFP-gabet. 


Finansministeriets model estimerer TFP-gabet og outputgabet simultant. I model- 


len er outputgabet og ledighedsgabet endvidere forbundet gennem Okun’s lov, 
der beskriver sammenhængen mellem ledighed og output: 


È £ c (i 
u, = Aut; T Au; + A, Yiz ga E, 

Det er antaget, at outputgabet ”leader” ledighedsgabet med to kvartaler, hvilket 
afspejler et anslået historisk lag mellem BVT-vækst og beskæftigelse/ledighed, jf 
figur 9. Sammenhæng med ledighedsgabet er med til at sikre robusthed i skønnet 
for outputgabet. 


























Figur 9 Figur 10 
Output- og ledighedsgab Faktisk og potentiel BVT og outputgab 
Pct. Pct. Mia. kr. (2005-kædede værdier) Pot. 
4 4 1.300 > r10 
37 r 3 1.200 4 8 
SM C 1.100 4 r6 
14 Hi 
1.000 > p4 
0 + 0 
j 900 > M2 
-14 H-1 
gad 2 800 4 ro 
3A i 700 4 + -2 
A ERE aA EEE e a A E A r a, 
90 92 94 96 98 00 02 04 06 08 10 12 90 92 94 96 98 00 02 04 06 08 10 12 
7 EE Outputgab (h. akse) 
— Nettoledighedsgab Outputgab Potentiel BVT (modelberegnet) 
— Faktisk BVT 








Kilde: Danmarks Statistik og egne beregninger. 


Outputgabet skønnes i 2012 til godt -21⁄2 pct. og den potentielle vækst vurderes til 
omkring 1 pct., jf. tabel 1. Outputgabet i 2012 vurderes at omtrent ligeligt fordelt 
mellem TFP-gab og bidrag fra beskæftigelsesgabet. 


Som modellen er konstrueret, afspejles forskellen mellem faktisk og potentiel 
vækst ikke nødvendigvis direkte i ændringer i outputgabet. Det skyldes, at meto- 
den udover at opsplitte BVT i en struktur- og konjunkturkomponent også inddra- 
ger en støjkomponent,, jf. bilag 1. 


Metoden er lagt an på at sikre en glat kvartalsvis udvikling i outputgabet og struk- 
turel BVT, Jf. figur 10. Skønnet for strukturelt BVT peger på et fald i produktions- 
potentialet på 0,2 pct. i 2009, hvor den globale krise var på sit højeste, hvorefter 
den potentielle vækst tiltager gradvist til ca. 1-11⁄2 pct. i 2012-2013. 


Udover den modelberegnede potentielle vækst, kan også udledes en ”implicit po- 
tentiel vækst” hvor faktisk BVT-vækst alene renses for konjunkturudsving i gabet. 
Den således beregnede strukturelle vækst vil indeholde støj fra den faktiske serie., 
Jf. tabel 1 (sidste linje -- implicit potentiel vækst). Udglattes serien over nogle år, fx ved 


hjælp af et glidende vægtet gennemsnit, er resultatet forholdsvis tæt på den mo- 
delberegnede vækst. 





? Støjelementet vurderes at være vigtigt i dansk sammenhæng pga. forholdsvist store udsving i kvartalsvist BVT. Udover 
målestøj kan eksempelvis store engangsinvesteringer (fx opstilling af boreplatform), ændringer i Nordsøproduktionen og 
udsving i søtransport-erhvervet have betydning for BVT-udsving uden at det nødvendigvis indebærer nogen ændring i kon- 
junktursituationen eller kapacitetspresset. 

Tabel 1 
Outputgab og potentiel vækst, 2005-2013 




















Pct. 2005 2006 2007 2008 2009 2010 2011 2012 2013 
Outputgab 0,7 2,3 2,8 0,6 -3,1 -2,1 -2,2 -2,6 -2,1 
Bidrag fra: 

TFP-gab 1,0 2] Ure -0,8 -3,3 -1,0 -0,8 -1,2 -0,6 
Beskæftigelsesgab -0,3 0,2 1,0 1,4 0,2 -1,2 -1,4 -1,4 -1,5 
Pct. vækst 

BVT 1,5 3,2 1,6 -0,4 -5,5 1,0 0,9 0,6 1,6 
Potentiel BVT (modelberegnet) a 1,1 0,8 0,6 -0,2 0,2 0,6 1,0 1,4 
Implicit potentiel BVT 0,4 15 a 1,8 -1,9 0,0 0,9 1,1 1,1 








Anm.: Implicit potentiel BVT er faktisk BVT renset for outputgabet. 
Kilde: Egne beregninger og Økonomisk Redegørelse, august 2012. 


OECD og EU anvender overordnet også produktionsfunktionstilgangen, men 
bruger HP-filteret til at fastlægge nogle af komponenterne i beregningen. Desuden 
adskiller Finansministeriets beregninger af outputgabet sig fra OECD og EU ved 
dels at inddrage Okun’s lov i estimationsmodellen og dels at estimere outputgab 
og TFP-gab simultant i samme model. Sammen med inddragelsen af indikatoren 
for kapacitetsudnyttelsen bidrager det til at øge robustheden af Finansministeriets 
skøn for outputgabet, jf. nedenfor. 


Robusthed af Finansministeriets skøn for outputgabet 

Som mål for konjunktursituationen danner outputgabet basis for tilrettelæggelsen 
af den økonomiske politik og beregning af den strukturelle saldo. Skønnet for 
outputgab bør derfor så vidt muligt være pålideligt i realtid. En indikation på, om 
metoden giver robuste skøn, kan fås ved at betragte, hvordan skønnet for output- 
gab for et givet år ændres, når der kommer ny information om den efterfølgende 
udvikling (navnlig når året er gået, og der ikke længere er forecast-usikkerhed). 


De metoder, der anvendes i en række andre institutioner (fx DØR, EU og 
OECD), har ofte den egenskab, at nytilkommen information kan medføre ganske 
betydelige revisioner af skønnene for outputgab tilbage i tid. Skøn, der foretages 
umiddelbatt efter et år er gået, kan således revideres ganske betragteligt, efterhån- 
den som information om de efterfølgende års BNP-udvikling bliver tilgængeligt. 


Et eksempel er skønnene for outputgabet i 2007, dvs. før finanskrisen eskalerede. 
I foråret 2008 skønnede Finansministeriet outputgabet til ca. 3 pct., mens DØR 
skønnede ca. 21⁄2 pct., OECD skønnede ca. 2 pct. og EU-kommissionen ca. %4 
pct. I foråret 2012 er DØR's og OECD's skøn ændret til ca. 5⁄4 og 4⁄2 pct., og 
EU-kommissionens til 31⁄4 pct., mens Finansministeriets skøn er nogenlunde 
uændret, 77. figur 11 og tabel 2. Forklaringen er, at både OECD, EU og DØR’s skøn 
for strukturelt BNP i 2007 er sænket som følge af den efterfølgende udvikling, der 
har været ”værre” end først antaget. 


Dermed har dybden af tilbageslaget efter den globale finanskrise i disse institutio- 
ners skøn ført til en markant anderledes vurdering af omfanget af overophednin- 
gen før finanskrisen, end den man havde på det pågældende tidspunkt — med revi- 
sioner på 2Y2-2%4 pct.-point. For 2009 har der også været betydelige revisioner af 
OECD og DØR's skøn efter året er gået, mens EU's skøn i dette tilfælde har væ- 
ret mere stabilt, zf. Zabel 2. 















































Figur 11 Tabel 2 

Vurdering af skøn for outputgabet i 2007 Vurdering af outputgab i 2007 og 2009 over tid 
Pot. Pct. FM DØRS OECD EU 
Sj ie Forår 07 09107 09/07 09/07 09 
2i FE 2008 gi e lea s laa = Ia = 
fij j 2009 ð e lgd -la -l - 
34 H3 2010 32 29/39 $021 6.5126 51 
24 e 2011 2,8 -3,2| 4,6 -5,1| 2,2 -6,6| 3,1 -5,6 
qdl li 2012 3,0 -2,9| 5,3 -4,0| 4,6 -4,2|3,3 -5,0 
a : 7 É i i 3 3 ; j ô Samlet 

F08 E08 F09 E09 F10 E10 F11 E11 F12 E12 ændring |-0,1 -0,0 | 2,7 1,0 |2,5 2,3 2,6 0,1 
OECD wo =m R 








Anm.: Figuren angiver institutionernes skøn for outputgab i 2007 over tid i forårsrapporterne (fx F08) og efter- 
årsrapporterne (fx E08). For Økonomisk Redegørelse (ØR) anvendes majvurderingen for forår og decem- 
bervurderingen for efterår (augustvurderingen for 2012). DØR 2008-10 er aflæst grafisk i DØR-rapporten. 

Kilde: OECD, EU, Økonomi- og Indenrigsministeriet og De Økonomiske Råd. 


Udviklingen i potentiel produktion i kølvandet på den globale finanskrise 

Det strukturelle niveau for BVT vurderes med Finansministeriets metode at være 
reduceret i kølvandet på den internationale finanskrise”, jf figur 12. Udviklingen i 
potentiel BVT vurderes at være stort set flad igennem 2009 og 2010. Det ligger 
markant under den gennemsnitlige potentielle vækst på 11⁄2 pct. siden 1990, jf. figur 
13. 


Sammenlignet med et forløb med en simpel forlængelse af trenden i strukturel 
BVT før krisen skønnes produktionspotentialet at være reduceret med ca. 3 pct. 
under finanskrisen. 


Det er en direkte følge af modellen. Udviklingen i produktionspotentialet i 2009- 
10 er mere udtalt end i andre institutioners skøn, hvor metoderne i højere grad 
”udglatter” skønnet for potentielt output og potentiel vækst. 


10 Finansministeriets metode er baseret på en konjunkturrensning af BVT, ikke BNP. BVT er det relevante begreb ved vur- 
dering af kapacitetspresset. Afgiftsindholdet i BNP i forhold til BVT kan antages strukturelt, når strukturelt BNP beregnes. 
Da afgiftsindholdet er faldet i forhold til 2008, er strukturelt BNP reduceret mere and BVT. Selv om BVT er det mest rele- 
vante begreb i denne sammenhæng, bruger de fleste andre institutioner normalt BNP, og dette bruges derfor også til tider i 
FM-publikationer. 

Figur 12 Figur 13 
Tabt produktionskapacitet under finanskrisen Modelberegnet og implicit potentiel vækst i BVT 

Anm.: Trenden i figur 12 er beregnet på baggrund af en logaritmisk trend for perioden 2003-07. 
Kilde: Danmarks Statistik og egne beregninger. 


Reduktionen af produktionspotentialet i kølvandet på finanskrisen vurderes 
blandt andet at afspejle den destruktion af kapitalapparatet, der indtrådte som føl- 
ge af et særligt højt antal konkurser i kølvandet på krisen (når produktions- 
anlægget ikke blev overtaget af andre virksomheder), 77. figur 14. 





Figur 14 Figur 15 
Antal konkurser Konjunkturindikatorer for industriproduktion, ka- 
pacitetsudnyttelse og implicit kapacitet 























Antal konkurser Antal konkurser Indeks (2000=100) Pet: 

A a FA i T p BE ja pR: aj or q o. mm Kapacitetsudnyttelse (afvigelse fra gns.) 


Implicit kapacitet 
— Industriproduktion 





Anm.: Den implicitte produktionskapacitet i figur 12 er beregnet på baggrund af afvigelsen fra middelværdien i 





vurderingen af kapacitetsudnyttelsen. Industriproduktion er i beregningerne udglattet med et vægtet gli- 
dende gennemsnit. 
Kilde: Danmarks Statistik og egne beregninger. 


En yderligere indikation af, at produktionskapaciteten faldt umiddelbart efter fi- 
nanskrisen satte ind, fås ved at sammenligne ændringen i industriproduktionen 
med ændringen i industrivirksomhedernes angivelse af deres kapacitetsudnyttelse. 
En sådan sammenligning peger isoleret set på, at kapaciteten i industrien af virk- 
somhederne vurderes at være faldet mærkbart i 2008-09, jf. figur 15. 

Disse resultater er på linje med erfaringer fra andre lande efter tidligere finanskri- 
ser, som også viser, at produktionspotentialet kan være varigt reduceret i forbin- 
delse med krisen. Fx viser et studie fra OECD, at potentielt output typisk reduce- 
res med 1%2-2%, pct. og efter svære kriser med op til 312-4 pct.” Finansministeri- 
ets beregninger ligger på linje med dette resultat, zf. figur 12. 


Resultatet er desuden i tråd med, at strukturelt øgede risikopræmier og kapitalom- 
kostninger i forhold til årene op til finanskrisen (herunder som følge af skærpede 

kapitalkrav i finanssektoren) generelt vurderes at medføre et lavere ønsket kapital- 
apparat fremover, end der ellers var udsigt til. I et beregningseksempel baseret på 

amerikanske data har OECD vurderet, at højere risikopræmier alene kan reducere 
potentielt output med ca. 2 pct. afledt af lavere ønsket kapitalapparat, jf. boks 1. 


Der synes modsat ikke at være tegn på, at finansielle kriser påvirker den potentiel- 
le vækst på længere sigt, jf. fx OECD Economic Outlook nr. 85, kap. 4 eller tilsva- 
rende analyser fra IMF og Bank of England m.fl.. 


Produktionspotentialet, som beregnet i Finansministeriets model, begynder som 
nævnt gradvist at stige igen fremadrettet — og nå op på nogenlunde samme stig- 
ningstakt som før finanskrisen, men altså på en lavere sti. 





Boks 1 
Effekter af højere risikopræmier på potentiel BNP 


l et studie analyserer OECD effekten af højere låneomkostninger i USA og finder, at højere låneomkostninger som 
følge af højere risikopræmier (cost of capital) reducerer potentiel BNP. Effekten kvantificeres til et fald på ca. 2 pct. 


Den finansielle krise har forøget den generelle risikoaversion blandt investorer og medført højere låneomkostnin- 
ger for virksomheder. En del at dette er formentligt midlertidigt, men det er usandsynligt, at låneomkostningerne vil 
vende tilbage til det meget lave niveau i perioden 2003-07. I eksemplet er det antaget, at låneomkostningerne 
vender tilbage til et gennemsnit over perioden 1991-2001, hvilket svarer til en stigning i låneomkostningerne på 
1% pct.-point. 


På baggrund af en produktionsfunktionstilgang skønnes det groft, at det ønskede strukturelle kapitalapparat i den 
private sektor i USA dermed ligger 6% pct. under det faktiske niveau i 2008. Heri indgår, at kapitalapparatet kun 
delvist var tilpasset det høje ønskede niveau, som de daværende lave låneomkostninger ville indebære. Faldet i 
det ønskede kapitalapparat medfører en reduktion af potentiel BNP på 2 pct. for økonomien som helhed, hvis det 
antages, at kapitalapparatet i den offentlige sektor er strukturelt. 





Kilde: Cournède, B. (2010), “Gauging the Impact of Higher Capital and Oil Costs on Potential Output”, OECD Econom- 
ics Department Working Papers. 





1 Furceri, D. og A. Mourougane (2009), “The Effect og Financial Crises on Potential Output: New Empirical Evidence 
from OECD Countries”, OECD Economics Department Working Papers, No. 699. 

Bilag 1. Dekomponering af BVT 


Estimationsmetoderne anvendt af Finansministeriet indebærer grundlæggende, at 
de makroøkonomiske tidsserier, dvs. BVT, TFP, ledighed, arbejdstyrke og beskæf- 
tigelse opdeles i en struktur- og konjunkturkomponent. Da tidsserien har store 
kvartalsvise udsving inddrages desuden en støjkomponent: 


Y, =V +Y +E, 


SR a 


Potentiel/strukturel BVT Outputgab Støjkomponent 


Dekomponeringen af BVT i struktur-, konjunktur- og støjkomponent er illustreret 
i figur B1-B4. 





















































Figur B1 Figur B2 
Faktisk BVT og BVT renset for støj Faktisk BVT og potentiel BVT 
Mia. kr. kædede 2005-priser Mia. kr. kædede 2005-priser Mia. kr. kædede 2005-priser Mia. kr. kædede 2005-priser 

Figur B3 Figur B4 

Kilde: Danmarks Statistik og egne beregninger. 


Støjkomponenten er væsentlig i dansk sammenhæng, hvor der er forholdsvis store 
udsving i kvartalvist BVT og BNP, jf. figur B1 og B3 og tabel 1. I visse år er vækstbi- 

draget fra støjkomponenten over 1 pct.-point. Rensningen for støj indebærer, at 
de estimerede forløb for potentiel BVT og outputgabet er forholdsvis glatte, 77. fi- 
gur 11. Kortvarige kvartalsvise udsving i BVT får derved i mindre grad lov til at 
påvirke skønnene for potentiel BVT og outputgabet. 





Tabel 1 
Dekomponering af vækst i BVT 





2005 2006 2007 2008 2009 2010 2011 2012 2013 
BVT 1,5 3,2 1,6 -0,4 -5,5 1,0 0,9 0,6 1,6 





- Potentiel BVT (modelberegnet) ii aa 0,8 0,6 -0,2 0,2 0,6 1,0 1,4 





- Vækstbidrag fra konjunktur (outputgab) Ta Eri 0,4 -2,2 -2,7 1,0 -0,1 -0,4 0,5 





- Vækstbidrag fra støj-komponent -0,6 0,4 0,3 2 -1,6 -0,2 0,4 0,1 -0,3 





Anm.: I tabellen er støjkomponenten opgjort som bidrag til væksten i BVT og kan derfor afvige fra det, som vil 
fremkomme ved at tage årsgennemsnit af kvartalsserien i figur B3. 
Kilde: Danmarks Statistik og egne beregninger. 


APPENDIKS — Anvendte estimationsmodeller1? 


Udledning af outputgabet ud fra produktionsfunktionen 

Modellen bygger på en produktionsfunktion, hvor BVT (Y) er relateret til produk- 
tionsfaktorerne. Udgangspunktet er en Cobb-Douglas produktionsfunktion med 
arbejdskraft (L), kapitalapparat (K) og totalfaktorproduktivitet (TFP) som faktor 
inputs: 


VEPER a) 


Arbejdskraften er opgjort i antal personer. Arbejdstid per beskæftiget vil dermed 
indgå i TFP. Lønkvoten (a) er fastsat til 0,65 — svarende omtrent til det historiske 
gennemsnit i perioden 1980-2008. 


Outputgabet kan opskrives som forholdet mellem faktisk BVT og potentiel BVT. 
Toptegnet (”) angiver de potentielle/strukturelle niveauer: 


Yy TFP- ÇK” 


t 


w ERE K SY 





2) 


Med forudsætningen om at kapitalapparatet altid ligger på sit strukturelle niveau 
kan ligningen for outputgabet reduceres til: 


Y, TFP -I _ TFP{(-u,)e,] 
Y TFP} TFE -i)e 


$ 





(3) 


Hvor det udnyttes at L, =(1—u,)e,N,. Dvs. beskæftigelsen er givet ved ledig- 


hedsraten (4), erhvervsfrekvensen (e) og befolkningen i alderen 15-64 år (N). De- 
mografisk ændringer i befolkning er strukturelle per definition. Udtrykket kan 
approksimeres ved en log-lineær relation for outputgabet, hvor toptegnet (4) angi- 
ver gabet mellem faktisk og potentielt/strukturelt niveau: 


vov, =(f,-f7)+a(e, —e; —(u, —u,)) (4) 
yi =f trale; -u;) 


Hvor y = %g Y og f = /og TFP. Udtrykket viser, at outputgabet er bestemt af TFP- 
gabet samt ledighedsgabet og arbejdsstyrkegabet (opgjort som erhvervsfrekven- 
ser). 


12 Se også Finansredegørelsen 2004 (juni 2004) 

Estimationsmodeller (tilstandsmodeller) 

Finansministeriet beregning af gab og tilhørende strukturelle niveauer består af tre 
modeller, som estimeres sekventielt: (1) den strukturelle ledighed og det tilhøren- 

de ledighedsgab, (2) den strukturelle arbejdsstyrke og arbejdsstyrkegabet, (3) out- 

putgabet og potentiel BVT. 


Tilstandsmodeller som estimeres vha. Kalman-filteret består af observationsligninger- 


ne, som beskriver sammenhængen mellem faktisk data og tilstandene, og #/stands- 
ligningerne, som beskriver dynamikken for de uobserverede tilstande. 


1. Strukturel ledighed og ledighedsgab 
Observationsligninger 
Den strukturelle ledighed er estimeret i en model baseret på den forventningsud- 


videde Phillips-kurve, hvor NAWRU (Non-Accelerating Wage Rate of Unem- 
ployment) indgår som en uobserveret tilstand. 


Aw, — Ap, = +a, (Aw, - Ap, ,)+ o (Ap? - Ap, )+ Bu; + p,Au, +å, +E, (5) 


Hvor Aw — Ap er reallønstigningstaktener og Ap"-Ap er forskellen mellem forventet 
og faktisk inflation. 


Nettoledigheden følger en identitet som sikrer, at strukturledigheden og ledig- 
hedsgabet summerer til den faktiske ledighed. 


u, =u; +U +87 (6) 
Tilstandsligninger 
Strukturledigheden følger en random walk, dvs. at strukturledigheden som ud- 


gangspunkt forventes at være uændret i forhold til perioden før. Residualen for- 
tolkes som virkningen af strukturelle ændringer (fx reformer mv.). 


EJ k 3 
U, =U tE, (7) 


Ledighedsgabet følger en AR(2)-proces med kapacitetsudnyttelsen i industrien 
som indikator for kapacitetspresset. 


u; AU] FA UL, +ÅcyCU, + E (8) 


2. Strukturel arbejdsstyrke og beskæftigelse 


Observationsligninger 
Modellen for den strukturelle arbejdsstyrke dekomponeter på linje med de øvrige 
modeller den faktiske arbejdsstyrke i et struktur- og konjunkturelement. 

e=; +e; (9) 


Tilstandsligninger 

Udviklingen i de to uobserverede tilstande, e” og &, bestemmes af tre tilstandslig- 
ninger. Det strukturelle niveau for arbejdsstyrken antages at følge en random 
walk, zf (10). Samtidig er udviklingen i det strukturelle niveau bestemt af ændrin- 
gen i antallet af førtidspensionister, efterlønsmodtagere og (indtil 2007) personer 
på overgangsydelse (som antages at være upåvirket af konjunkturudviklingen). Det 
betyder, at hvis fx antallet af førtidspensionister falder, øges den strukturelle ar- 
bejdsstyrke tilsvarende. 


e; =e, —Astruktur, + £} (10) 
Konjunkturelementet i arbejdsstyrken er modelleret med henblik på at afspejle 
udviklingen i de konjunkturafhængige grupper uden for arbejdsstyrken (med mod- 
sat fortegn), 77. (11). Dette gøres ved at inkludere særskilt estimerede gab i stude- 
rende uden for arbejdsstyrken, s, aktiverede uden for arbejdstyrken, 4, samt et gab 
for restgruppen indeholdende øvrige konjunkturafhængige grupper uden for ar- 
bejdsstyrken, 7. 

ef =-(s; +a; +r/) (11) 
Konjunkturelementet i restgruppen estimeres simultant og antages at følge en 
AR(1)-proces, zf. (12), hvor bruttoledighedsgabet, ub’, indgår med et lag på fire 


kvartaler og den kvartalsvise ændring i beskæftigelsesfrekvensen, 4b, indgår med 
et lag på to kvartaler. 


E SAna TAU eTA EE (12) 
3. Outputgab og strukturel BVT 


Observationsligninger 
Faktisk BVT og TFP dekomponeres i struktur-, konjunktur og støjkomponent. 


VV, +y +E, (14 
f£,=f7+f/ +86] (15) 


Sammenhæng mellem ledighedsgab og outputgabet er bestemt ud fra Okun’s lov, 
hvor det er antaget at outputgabet ”leader” ledighedsgabet med 2 kvattaler. 


U; = AU, + Uj, FAYE, + ai (16) 


Kapacitetsudnyttelsen i industrien (CU) inkluderes som indikatorer for TFP-gabet. 

CU, =0CU +0, fi +e; (17) 


Tilstandsligninger 

Potentielt BVT og TFP er modelleret som en random walk med deterministisk 
trend. Fejlleddet indebærer, at den potentielle vækst periodevis kan afvige fra den 
estimerede trend. 


NEPTYG PE (18) 
Fr=y+f te? (19) 


Outputgabet bestemmes af gabene for arbejdsstyrke, ledighed og TFP, jf. ovenfor. 
TFP-gabet modelleres med en AR(2)-proces. 


y; =le; =u) + fø (20) 
SE =W Så Yafa + FA (21) 

